jikġeatie X'inhi l-Parroċċa' — Sandro Sciberras Il-Parroċċi huma komunitajiet ta' fidi, azzjoni u tama. Huma l-post fejn jiġi mxandar u ċelebrat l-Evanġelju u fejn il-komunita' tirċievi l-formazzjoni meħtieġa. Il-parroċċa hija l-post fejn il-Poplu ta' Alla jiltaqa' ma' Kristu fid-dinja, mas-sagramenti u jkun f'kuntatt mal-ħajja tal-Knisja. Fil-parroċċa, l-Insara jiltaqgħu biex jipprattikaw il-fidi tagħhom, u dan jinkludi: Li jirċievu is-sagramenti 2. Li jitolbu flimkien 3. Jgħinu lil min hu fil-bżonn (Djakonija) Il-kelma Parroċċa ġejja mill-Grieg 'Par- oikia'', dar mhux permanenti. Fl-ewwel snin tal-Knisja, Parokia kienet tfisser, knisja pellegrina, li jagħti tifsira ukoll lill-fatt li aħna qegħdin fi vjaġġ li nittamaw li jwassalna għand Alla u fis-sema pajjiżna. L-ewwel parroċċi ffurmaw biex jaqdu l- bżonnijiet ta' tant fidili li kienu jgħixu l- bogħod mill-knejjes prinċipali fl-ibliet. Dawn il-komunitajiet ma kellhomx kleru fiss, iżda kien ikun hemm qassisin u kjeriżi li jimxu minn post għall-ieħor. Meta dawn il- komunitajiet kibru ġmielhom, beda jkun hemm kleru fiss f'kull komunita'. Dan kollu ġara għal ħabta tat-tielet jew ir-raba' seklu fil-Knisja tal-Lvant, u wara xterdet anke fil- Punent. Tinsewx li wara l-waqa' ta' l-Imperu Ruman, (meta kien hemm l-aħħar Imperatur Ruman Romolus, li tneħħa fl-476 W.K.), l- Italja u l-parti l-kbira ta' l-Ewropa kienet ġa waqgħet f'idejn il-Barbari (Goti (Alariku/Odoacer) u Ostroġoti (Theodoriku). Fil-Corpus luris Canonici medjevali, il-Liġi Kanonika tal-Knsija Kattoliċa, il-parroċċa kienet biċċa art (benefiċju) li magħha kien hemm marbuta il-kura ta' l-erwieħ. Hawn naraw l-infuwenza tas-Sistema Fewdali, tant komuni fil-Medju Evu Ewropew meta oriġinaw għall-ewwel dawn il-liġijiet. Dan il-kunċett dwar il-parroċċa baqa' validu sakemm ħarġet il-verżjoni preżenti tal-Liġi Kanonika fl-1983 mill-Papa Ġwanni Pawlu II. Fil-każ ta' Malta, għal ħabta ta l-1270, insibu Djoċesi Maltija organizzata, b'Kanonċi, Arċidjaknu u Kantur, ilkoll dipendenti fuq il-Metropolitan ta' Palermo. Ftit li xejn nafu dwar kemm kien numeruż il-kleru f'Malta. Maż-żmien, id-djoċesi ta' Malta stabbilixxiet ruħha iktar u minn wara l-1400, insibu Isqof għal Malta b'mod regolari, ovvjament mhux Malti. Sa l-1436, anke bis-saħħa tal-Visitato ta' Mons. Dusina, nafu li f'Malta konna nsibu 12-il parroċċa, inklużi dawk tal-Birgu u r-Rabat Malta. Survev ta' l-1575, imma li nistgħu inqisuh validu anke għas-sitwazzjoni ta' qabel 1530, juri li f'Malta kien hawn 380 bejn knejjes u kappelli u 50 f'Għawdex, numru kbir ħafna meta wieħed iqis li l- popolazzjoni tal-Gżejjer Maltin kienet ta' madwar 20,000 ruħ biss. Qabel l-1530 mela, kien hawn 12-il parroċċa f'Malta u 4 f'Għawdex, allavolja jidher li 2 f'Malta u 2 oħra f'Għawdex (wara l-attakk ta' Dragut fuq Għawdex fl-1551) spiċċaw fix-xejn. Direttiva li ħarġet mill-Konċilju ta' Trentu kienet tgħid li għandhom jinbnew parroċċi fiċ-ċentri abitati, u hekk ġara f'Malta mill-ewwel, bil-bini tal-Knisja tal-Madonna ta' Porto Salvo fil-Belt Valletta fl-1571. Kull ma jmur inbnew iktar knejjes parrokkjali, minħabba li l-popolazzjoni kompliet tikber. F'Għawdex dan ma garax, minħabba l-parti l-kbira tan-nies kienu għadhom jgħixu ċ- Ċittadella u s-subborg tagħha, ir-Rabat. L- ewwel parroċċa barra r-Rabat Għawdex ġiet dikjarata fl-1678 fix-Xewkija. Fis-seklu 19, ġew iddikjarati 13-il parroċċa ġdida, 9 f'Malta u 4 f'Għawdex u sa l- Indipendeza, insibu 10 oħra f'Malta u 3 għal Għawdex. Bħalissa in-numru ta' parroċċi fid-djoċesi ta' Malta huwa ta' 71. tkompli paġna 7 Il-Parroċċa Illum Is-Sinodu Djoċesan jgħid li il-parroċċa hija ''ċentru ta' animazzjoni tal-fidi', u li d-Djoċesi Maltija bħalissa qegħda tistaqsi x'tipi ta' parroċċi differenti nsibu f'Malta. Ħafna drabi, kollox jiddependi mill-kappillan, u dan juri kemm il- kappillani għandhom sehem indispensabbli fit-tmexxija tal-parroċċi, speċjalment fejn tidħol il-koordinazzjoni bejn il-gruppi differenti li jkun hemm. Il-kappilan għandu jaħdem biex jibni komunita' li b'fidi tfittex lil Alla fil-ħajja tal-parroċċa u li tfittex tagħti risposti għal bżonnijiet li jitfaċċaw minn żmien għal żmien. Il-mod kif inhi strutturata il-parroċċa llum, bħala ċentru ta' amministrazzjoni tas-sagramenti u l- ħwejjeġ materjali, ftit tħalli spazju għall- animazzjoni tal-fidi, Il-Parroċċa tagħna Il-parroċċa tagħna, allavolja dik uffiċċjalment iddikjarata hekk fil-8 ta' Mejju 2005, ilha teżisti bħala Komunita Nisranija għal mijiet ta' snin. L-istorja ħafna minnkom tafuha. Wara li ntemmet parti sewwa mir-restawr tal- knisja, din iż-żona ġiet iddikjarata bħala Zona Awtonoma fl-1992. Dan ifisser li din il-knisja issa setghet taqdi l-bżonnijiet tan-nies ta' dawn l-inħawi f'mod iktar immirat lejn il-htiġijiet tal-nies ta' dawn in-naħat. Minn dak iż-żmien, għaddew is-snin u tajjeb li naraw daqxejn fhiex qegħdin illum. Illum fil-konfini tal-Parroċċa ta' Santa Marija qegħdin madwar 3000 ruħ. Għal min ma jafx, il-konfini tal- parroċċa jestendu mid-Dar tal-Kleru sal- Kulleġġ ta' San Alwiġi, u mill-Akwedotti sa' qabel il-Wied, medda ta' art mhux ħażin. Minn statistika miġbura mill-Kappillan tagħna, jidher li bejn kleru, membri attivi, persuni li jattendu xi għal xi forma jew oħra ta' tagħlim etċ, insomma, jekk tiġbor lil kull min għandu xi kuntatt mal-parroċċa tagħna, dan jgħoddu għal madwar 450 ruħ, numru ta' nies sabiħ imma li żgur jista' jikber jekk infiequ minn attitudni negattiva li ilha' persistenti fil-parroċċa tagħna numru ta snin, dik ta' nuqqas ta' rabta mal- Parroċċa. Wisq nies li joqgħodu u jiffurmaw parti minn din il-paroċċa ma jħossuhomx parti minnha u din hija ħasra kbira. Hawn numru sabiħ ta' kummissjonijiet u għaqdiet li jagħtu sehemhom biex ikollna iktar komunita' ta' fidi u mħabba. Dawn il-kummissjonijiet jinqasmu f'4 kategoriji: Qadi/Djakonija, Familja, Liturġija u Formazzjoni. Il-Kummisjoni Qadi u Djakonija tieħu ħsieb per eżempju ż-żjajjar lill-anzjani mill-parroċċa tagħna li qegħdin fl- isptarijiet jew djar. Il-Kummissjoni Familja l-iktar li hija magħrufa hija għall-koordinament tal-Kors ta' Kana, allavolja fis-snin li għaddew kienu jieħdu ħsieb attivitajiet speċjali nhar Jum l- Omm u Jum il-Missier jew għal xi Magħmudija. Il-Kummissjoni Liturġija tieħu ħsieb l- organizzazzjoni tal-funzonijiet fil-festi u okkażżjonijiet speċjali, filwaqt taħt il- kappa tal-Formazzjoni jaqgħu dawk l- għaqdiet kollha li joffru xi tip jew ieħor ta' formazzjoni Nisranija lill-persuna ta' kull eta'. Tajjeb li nsiru nafu x-xogħol li jagħmlu dawn l-għaqdiet, nitgħallmu napprezzawh u meta jkun possibbli nipparteċipaw fl-attivitajiet li jorganizzaw. L-ideali jkun kieku nitħajru nsiru parti minn dawn l-għaqdiet u noffru ftit mill-ħin li għandna għas- servizz tal-parroċċa. Hawn ħafna xogħol x'irid isir, u hawn ħafna nies li għandhom bżonn l- għajnuna tagħna, allavolja dan mhux dejjem ikun ovvju u ċar. Tajjeb li nagħmlu ħilitna kollha biex inkunu ta' għajnuna għal xulxin u l-kelma parroċċa ma tibqax tfisser grupp ta' nies li jghixu viċin l-istess Knisja Parrokkjali imma nies li jagħtu każ xulxin u li jimpurthom minn xulxin. B'hekk inkunu verament sirna komunita' ta fidi, azzjoni u tama. Ħidmiet li jidhru matul is-sena li għaddiet Ġate fiz-Zuntier biex jinżamm AĊĊESS magħluq Tindif u Storage ġdid tal-Garage